Sersjant

Sersjant (sjt.) er en grad som brukes i mange land innen militærvesen og/eller politi. Ordet kommer fra latin serviens («den som tjener») via fransk sergent og engelsk sergeant.

 Norske forhold 
I det norske Forsvaret er sersjant et befal som normalt har gjennomgått Forsvarets befalsskole eller blitt kurset på Heimevernets våpenskole.

Før innføringen av den nye militærordningen var sersjant den laveste av befalsgradene (korporal tilsvarte dagens ledende menig, OR1, og var ikke en befalsgrad. Resten av spesialistgradene ble ikke brukt).

Gradstegnet er i de fleste land tre vinkler.

 Militærordningen fra 1. januar 2016 
Sersjant ligger på OR-5 nivå i Hæren og Luftforsvaret i forbindelse med innføringen av den nye ordningen for militært tilsatte.Ordningen for militært tilsatte og endringer i forsvarspersonelloven m.m. (militærordningen), Prop. 111 LS (2014–2015). Proposisjon til Stortinget (forslag til lovvedtak og stortingsvedtak).Generalinspektøren i Hærens foredrag om ny militærordning, Youtube, 29. juni 2015. 

Tilsvarende nivå i Sjøforsvaret kalles kvartermester.

 Sersjant (OR-5) i ulike land 
Sersjant brukes i en rekke andre land. 
 Canada: Master Corporal
 Danmark: Sergent
 Finland: Sergeant
 Frankrike: Sergent
 Nederland: Sergeant
 Spania: Cabo Mayor
 Sverige: Furir/Överfurir
 Tyskland: Stabsunteroffizier/Unteroffizier	
 Storbritannia: Sergeant
 USA: Sergeant

Referanser

Kategori:Militære grader i Norge
Kategori:Underoffisersgrader